Република Србија

Аутономна Покрајина Војводина

Општина Сента

Председник општине

Број: 217-30-1/2020-II

Дана: 24.11.2020. године

Сента

На основу члана 41. став 4. и члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/2018) и Уредбе о мерама за спречавање и сузбијање заразне болести COVID-19 („Службени гласник Републике Србије“, број 66/2020, 93/2020, 94/2020, 100/2020, 109/2020, 111/2020, 120/2020, 122/2020, 126/2020, 138/2020 и 141/2020), Општински штаб за ванредне ситуације општине Сента, на својој седници одржаној дана 24. новембра 2020. године доноси следећу

**НАРЕДБУ**

**o измени и допуни Наредбе бр. 217-30/2020-II од 18.11.2020. године**

**I**

**Тачка 5. Наредбе бр. 217-30/2020-II од 18.11.2020. године мења се и гласи:**

„**ОГРАНИЧАВА СЕ** радно време угоститељских објеката и објеката у којима се организују игре на срећу тако да ти објекти неће радити од 18 до 06 часова наредног дана.

**ОГРАНИЧАВА СЕ** број гостију за једним столом на 2 лица.

Изузетно, ограничење из става 2. не односи се на лица која живе у истом породичном домаћинству.

**ОГРАНИЧАВА СЕ** ниво буке испод 40 децибела како би се избегло викање и гласан говор.

**НАРЕЂУЈЕ СЕ** ношење маски за госте осим кад узимају храну и пиће, појачана дезинфекција и чишћење просторија, чишћење и брисање столова, наслона столица који се додирују рукама и шанкова.

**ОГРАНИЧАВА СЕ** број гостију у зависности од квадратуре на 4м2 по госту.

Запослени су дужни да контролишу спровођење ових мера.“

**У тачки 6. Наредбе бр. 217-30/2020-II од 18.11.2020. године мења се алинеја 3. и гласи:**

„Радно време јавних културно-уметничких установа ограничава се тако да ти објекти неће радити од 18.00 часа до 06.00 часова наредног дана.“

**У глави II Наредбе бр. 217-30/2020-II од 18.11.2020. године додаје се тачка 3. која гласи:**

„3. Препоручује се родитељима да своју децу не воде у предшколску установу до 4. децембра 2020. године.

**НАРЕЂУЈЕ СЕ** Дечијем вртићу „Снежана-Hofehérke” да се уведу појачане мере заштите у свим јединицима (обавезно ношење маске, појачана дезинфекција и чишћење просторија, чишћење и брисање столова, наслона столица који се додирују рукама).

Овлашћује се командант Општинског штаба за ванредне ситуације општине Сента да по потреби, а у сарадњи са надлежним органима, уради реорганизацију рада Дечијег вртића „Снежана-Hofehérke”.”

**У глави II Наредбе бр. 217-30/2020-II од 18.11.2020. године додаје се тачка 4. која гласи:**

„Препоручује се свим послодавцима са територије општине Сента да свим запосленима који су хронични болесници и запосленима изнад 60 година омогуће рад од куће, уколико процес рада то дозвољава.”

**II**

Остале одредбе Наредбе бр. 217-30/2020-II од 18.11.2020. године остају непромењене.

**III**

Ова Наредба ступа на снагу даном доношења и објављује се у Службеном листу општине Сента.

 **Командант Општинског штаба за ванредне ситуације општине Сента**

 **Рудолф Цегледи, дипл.инг.грађ. с.р.**